Sai bango ya tsage: Kalli hotunan jami’in bankin daya shirya fashi da makami a bankin Abuja ▷ Legit.ng
Sai bango ya tsage: Kalli hotunan jami’in bankin daya shirya fashi da makami a bankin Abuja
7 months ago 7774 views by Muhammad Auwal
Rundunar Yansandan Najeriya ta kama kan uwar gami, kuma ummul aba’isu a yunkurin fashi da makami da wasu miyagun yan bindiga suka yi a wani banki dake garin Mpape a babban birnin tarayya Abuja.
Jaridar Punch ta ruwaito Yansanda sun kama jami’in bankin da ya gayyaci yan fashin zuwa bankin nasa, mai suna Larry Ehizo dan shekara 30, wanda shi da kansa ya tuko yan fashin zuwa bankin domin su saci makudan kudade, daga baya sai su raba.
KU KARANTA: Siyasa rigar yanci: Inyamurai sun lashi takobin shugabancin Najeriya a shekarar 2023
Hoton jami’in bankin daya shirya fashi da makami a bankin Abuja
Majiyar Legit.ng ta ruwaito sauran yan fashin sun hada da Timothy Joe dan shekara 21, Princewill Obinna dan shekara 24 da Elijah David dan shekara 19. Wannan lamari ya faru ne a ranar Asabar din data gabata, sai dai basu samu nasara ba sakamakon Yansanda da Sojoji sun mamaye bankin.
Da yake bayyana miyagun ga manema labaru, kwamishinan Yansandan babban birnin tarayya Abuja, Bala Ciroma ya bayyana cewa suna cigaba da kokarin kamo sauran mutane biyu dake hannu cikin fashin wanda a yanzu sun ranta ana kare.
“Mun kama bindigu guda biyu kirar gida a hannunsu, mota pijo 206 mai lamba SBG 752 FP, adduna biyu, wukake, wayar salula kirar Infinix, da kuma zarto daya.” Inji shi.
A wani labarin kuma, Rundunar Yansandan Najeriya reshen jahar Ebonyi ta sanar da kama wani Uba, Chinasa Ogbaga daya kashe yaransa guda biyu tare da ji ma daya mummunan rauni a kauyen Okpuitumo na karamar hukumar Abakalikin jahar Ebonyi.
Nigeria PoliceHausa NewsAbujaYan Fashi Da Makami
Alƙali ya raba aure don matar tana hana miji raya 'sunnar aure'
9 hours ago 10676 views
8 hours ago 91873 views
9 hours ago 7591 views
11 hours ago 23294 views
22 hours ago 40377 views
7 hours ago 2671 views
43 minutes ago 516 views
Kuma dai: Gobara ta tashi a kasuwar Jos, ta lakume shaguna 14